Pāls Benko

Pāls Benko (; ;  Amjēna — Pal Benko, Who Stepped Aside for Bobby Fischer, Dies at 91 - The New York Times) bija ungāru izcelsmes ASV starptautiskais lielmeistars šahā (1958).

 Šahista karjera 
Šahu iemācījis spēlēt tēvs 10 gadu vecumā. Pēc Otrā pasaules kara beigām bijis viens no labākajiem Ungārijas jaunajiem šahistiem. 1948. gadā kļuvis par Ungārijas šaha čempionāta uzvarētāju, bet vēlākajos gados ieguvis sudraba (1954) un 2 bronzas medaļas (1950, 1955). 1956. gadā Pasaules šaha olimpiādē Ungārijas izlases sastāvā izcīnījis bronzas medaļu komandu vērtējumā.
Pēc 1956. gada Ungārijas revolūcijas sakāves nolēmis emigrēt. 1957. gada Pasaules studentu komandu šaha čempionāta Islandē noslēgumā lūdzis politisko patvērumu, bet 1958. gadā pārcēlies uz dzīvi ASV un 1960. gadu sākumā kļuvis par šis valsts pilsoni.
ASV izlases sastāvā 6 reizes (1962-1972) piedalījies Pasaules šaha olimpiādēs un izcīnījis 2 sudraba medaļas - 1962 (individuālajā vērtējumā) un 1966 (komandu vērtējumā). ASV čempionātos Benko izcīnīja sudraba (1974) un 3 bronzas (1963, 1967, 1969) medaļas, kā arī astoņas reizes uzvarēja ASV atklātajos čempionātos (1961, 1964, 1965, 1966, 1967, 1969, 1974, 1975). 1964. gadā tika izcīnīta uzvara arī Kanādas atklātajā šaha čempionātā.
Ar panākumiem piedalījies Pasaules šaha čempiona nosaukuma izcīņas ciklos. 1957. gadā Eiropas zonas turnīrā Dublinā dalījis 2.-3. vietu un iekļuvis starpzonu turnīrā. 1958. gadā starpzonu turnīrā Portorožā (Dienvidslāvija) bijis 4. vietā un iekļuvis pretendentu turnīrā.1958 Portoroz Interzonal Tournament 1959. gada pretendentu turnīrā Dienvidslāvijā palicis pēdējā, 8. vietā.1959 Yugoslavia Candidates Tournament Tomēr arī nākamajā ciklā Benko izdevies iekļūt pretendentu turnīrā pēc starpzonu turnīra Stokholmā.1962 Stockholm Interzonal Tournament 1962. gada pretendentu turnīrā Benko startēja ar uzvarām pār Robertu Fišeru un Mihailu Tālu, kā arī finišā sagādāja sāpīgu zaudējumu Paulam Keresam, tomēr turnīra kopvērtējumā palika tikai 6. vietā. Izcīnījis tiesības piedalīties arī 1970. gada starpzonu turnīrā, taču par atlīdzību atdevis savu vietu nākamajam Pasaules čempionam Robertam Fišeram.
Bijis pazīstams kā atklātņu un galotņu teorētiķis. Benko vārdā ir nosaukts gambīts (1. d4 Zf6 2. c4 c5 3. d5 b5) un atklātne (1. g3). Nodarbojies arī ar šaha kompozīciju. Bijis šaha apskatnieks amerikāņu šaha žurnālā «Chess Life» un šaha grāmatu autors:
 «The Benko gambit» (1974, , R. H. M. Press),
 «Winning With Chess Psychology» (1991, , Random House Puzzles & Games),
 «My Life, Games, and Compositions» (2004, , Siles Press),
 «Pal Benko's Endgame Laboratory» (2007, , Ishi Press).

 Atsauces 

 Ārējās saites 
  šahista profils vietnē chessgames.com
  šahista profils vietnē 365chess.com
  šahista profils vietnē chesstempo.com
  šahista profils vietnē olimpbase.org (Pasaules šaha olimpiādes)
  šahista profils vietnē olimpbase.org (Pasaules studentu komandu šaha čempionāti)
  šahista profils vietnē olimpbase.org (Eiropas klubu komandu šaha čempionāti)

Kategorija:1928. gadā dzimušie
Kategorija:2019. gadā mirušie
Kategorija:Sommā dzimušie
Kategorija:ASV šahisti
Kategorija:Ungārijas šahisti
Kategorija:Šaha problēmisti
Kategorija:Pārbēdzēji